فرانسا پرزیدنتی امانوئل ماکرون هیندیستان حکومتی‌نین جامو کشمیره خصوصی ایستاتوس وئرن 370-جی ماده‌سینی لغو ائتمه‌سیندن سونرا هیندیستان و پاکیستان آراسینداکی آرتان گرگینلیگین بو اؤلکه‌لرین اؤزو طرفیندن آرا‌دان قالدیریلما‌لی اولدوغونو سؤیله‌دی.
فرانسا پرزیدنتی امانوئل ماکرون هیندیستانین باش ناظیری نارندرا مودی ایله بیرگه مطبوعات کنفرانسی کئچیردی.
فرانسا پرزیدنتی مطبوعات کنفرانسیندا ایکی اؤلکه آراسینداکی علاقه‌لرین اهمیتینی وورغولایا‌راق: "پروبلئم هیندیستان و پاکیستان آراسیندا قارشی‌لیق‌لی شکیلده حل ائدیلمه‌لی‌دیر. هر ایکی طرف ساحه‌دکی گرگینلیگین آرتماماسی اوچون مسئولیت داشیییر. سعی‌لر ترورلا موباریزه‌یه یؤنلدیلمه‌لی‌دیر" دئدی.
ماکرون اؤلکه‌سی‌نین سیویل اینسان‌لارین حقوق‌لارینی قوروماق مسئله‌سینده دقت‌لی اولاجاغینی قئید ائده‌رک بو مسئله ایله علاقه‌دار پاکیستانین باش ناظیری عمران خان ایله ده گؤروشه جگینی سؤیله‌دی.
پرزیدنت اونجه لیک لرینین بؤلگه‌دکی ثابت‌لیک و ترورلا موباریزه اولدوغونو سؤیله‌دی.
فرانسا پرزیدنتی هیندیستانین باش ناظیری نارندرا مودینی 24-26 آوقوست تاریخ‌لرینده اؤلکه‌نین گونئی بؤلگه‌سینده بیاریتز-ده کئچیریله‌جک G7 ذیروه سینه دعوت ائتدی.
